Foto: skrinshot 2017 yil 30 dekabrida Egey dengizida Serra-Leone bayrog‘i ostida suzayotgan “Orka-2” yuk tashuvchi kemasi Rossiyaning “Yamal” desant kemasi bilan to‘qnashib ketgan. Bu haqda “RIA Novosti” axborot agentligi xabar berdi. Qora dengiz floti vakillarining ta’kidlashlaricha, to‘qnashuv Afrika kemasi aybi bilan yuz bergan. Jabrlanganlar bo‘lmagan, ikki kema ham manzil tomon suzishda davom etgan. Biroq “Interfaks” axborot agentligi manbalarining ma’lum qilishicha, Rossiya kemasiga kichik talofat yetgan. Rossiya zararning qoplanishini talab qilmoqchi. “Yamal” 23 dekabrda Qora dengizdagi bo‘g‘ozlar orqali Suriyaga yo‘l olgan. U bundan avval Suriyaga noyabrda yuk yetkazgan. Ma’lum qilinishicha, kema Hmeymim bazasidagi samolyotlar uchun o‘q-dori olib ketayotgan bo‘lgan va yanvar boshida u yerga yetib borgan.